EkBass/fiwiki-20250220-pages-articles huggingface dataset:
Sandra Kim

Sandra Kim (oik. Sandra Caldarone, s. 15. lokakuuta 1972 Montegnée, Vallonia)Sandra Kim Biography Eurovision UniverseViitattu 30.7.2024 on belgialainen laulaja, joka voitti Norjan Bergenissä käydyn vuoden 1986 Eurovision laulukilpailun vain 13 vuoden ja 200 päivän ikäisenä kappaleella ”J’aime la vie”.Sandra Kim Welkom bij eurosongViitattu 30.7.2024 Sandra Kim on edelleen kaikkien aikojen nuorin euroviisuvoittaja ja koska kilpailun alaikäraja on nykyisin 16 vuotta, hän säilyttänee todennäköisesti ennätyksensä. Kimin tekemä levy nimeltä ”La vie” julkaistiin myös Albert Barillén tekemässä animaatiosarjassa Olipa kerran elämä. ==Lähteet== ==Aiheesta muualla== *Virallinen sivusto Luokka:Belgialaiset laulajat Luokka:Euroviisuvoittajat Luokka:Belgian euroviisuedustajat Luokka:Vuoden 1986 euroviisuedustajat Luokka:Vuonna 1972 syntyneet Luokka:Elävät henkilöt
Brachiosaurus

Brachiosaurus oli myöhäisellä jurakaudella 154–153 miljoonaa vuotta sitten elänyt hirmulisko. Ensimmäiset Brachiosauruksen fossiilit löydettiin vuonna 1900 Grand River Canyonin alueelta Coloradon osavaltion länsiosista Yhdysvalloista. Ensimmäisenä sen kuvasi Elmer S. Riggs vuonna 1903. Samalta alueelta on löytynyt myöhemmin useita fossiileja, ja vuonna 1908 Tansaniasta löydettiin viiden yksilön jäänteet. == Ulkonäkö == Brachiosauruksen tunnusomaisin piirre oli pitkä kaula. Lisäksi sillä oli suuri vahvarakenteinen runko ja muuhun vartaloon verrattuna melko pieni pää. Nimi Brachiosaurus on suomeksi "käsivarsilisko". Brachiosauruksen eturaajat olivat jopa 4 metriä pitkät ja takaraajat hieman lyhyemmät. Tämän vuoksi lajille oli tyypillistä myös alaspäin viettävä selän rakenne. Brachiosaurus oli jopa 26 metriä pitkä ja 15 metriä korkea.Aiemmin sen painoksi arvioitiin jopa 50 tonnia, mutta vuonna 2012 brittiläiset tutkijat mittasivat sen painoksi 23 tonnia, eli puolta kevyemmäksi kuin aikaisemmat arviot. Sen selkäranka oli voimakas ja jalan luut olivat vahvat painon kannattelemiseksi. == Elinympäristö == Brachiosaurus eli myöhäisellä jurakaudella Coloradon osavaltion länsiosissa Yhdysvalloissa. Tuolloin paikallisen ilmaston on arveltu vaihteleva, jossa sadekausi ja kuivakausi ovat vaihdelleet selkeästi. Alueen kasvillisuus ja muoto koostui pääasiallisesti jokia ja vuoria peittäneistä galleriametsistä savannin kaltaisiin harvapuisiin tasankoihin. == Ruokavalio == Brachiosaurus oli kasvinsyöjä ja se käytti ravinnokseen pääasiassa puiden lehtiä ja havuja, joihin se ylettyi pitkän kaulansa ansiosta. Ruokavalioon arvellaan kuuluneen neidonhiuspuut, havupuut, saniaispuut sekä suuret käpypalmut, joita Brachiosauruksen on arveltu syöneen 120–240 kiloa päivässä. == Löydöt == Ensimmäiset Brachiosauruksen luut löydettiin vuonna 1900 Coloradosta, ja se nimettiin vuonna 1903. Samalta seudulta löydettiin myöhemmin lisää Brachiosauruksen fossiileja, ja vuonna 1908 Tansaniasta löydettiin viiden yksilön jäänteet, joista on kasattuna edelleen suurin miltei täydellinen luuranko. Tutkijat uskoivat tuolloin, että näin suuri eläin olisi tarvinnut vettä painonsa kannattelemiseen, ja esittivät, että Brachiosaurus olisi liikkunut veden alla käyttäen päälaella sijaitsevia sieraimia snorkkelina. == Muuta == Brachiosaurus tarvitsi suuren sydämen pumppaamaan verta kaulaa pitkin päähän saakka. Sydän oli luultavasti auton kokoinen, ja dinosauruksen verenpaine 4 kertaa korkeampi kuin ihmisellä. == Lähteet == * Haines, Tim & Chambers, Paul: Esihistoriallinen eläinmaailma. Gummerus 2005 === Viitteet === Luokka:Sauropodit Luokka:Seulonnan keskeiset artikkelit
Ferrari FXX

Ferrari FXX on kehittynein ja tehokkain koskaan suunniteltu Ferrarin superauto, joka on kehitetty Ferrari Enzon pohjalta. FXX tunnetaankin tämän vuoksi myös nimellä Superenzo. Autoa on valmistettu ainoastaan 31 kappaletta, joista 30 myytiin ennalta valikoiduille asiakkaille (mm. Michael Schumacher ja Rubens Barrichello) ja yksi jäi tehtaan omaan käyttöön. FXX kehitettiin suurelta osin telemetriatietojen keräämiseksi tulevien mallien suunnittelua varten, eikä sillä saa ajaa yleisillä teillä. Poikkeuksellisesti maailman ainoa katulaillinen FXX löytyy Englannista. == Auto == Moottori on sijoitettu samaan tapaan kuljettajan taakse kuten Enzossakin. Moottorin iskutilavuus on kuitenkin 6,3 litraa Enzon 6,0 litran sijaan, tätä kautta teho on saatu nostettua 660 hevosvoimasta 800 hevosvoimaan. Vaihteisto hyödyntää samaa tekniikkaa kuin Ferrarin F1-autot, ja veto katkeaa vaihdon aikana alle 0,1 sekunnin ajaksi. == Tekniikkaa == * Moottori: Pitkittäin, kuljettajan taakse sijoitettu, vapaastihengittävä, alumiininen V12. * Venttiilikoneisto: Kaksi nokka-akselia sylinterikantta kohden, 4 venttiiliä sylinteriä kohden, muuttuva venttiilien ajoitus. * Iskutilavuus: 6,3 l (6262 cm3) * Teho: 800 hv (588 kW)/ 8500 rpm, uudemmat versiot 860 hv * Vetotapa: Takapyöräveto, luistonestojärjestelmällä. * Vaihteisto: 6-vaihteinen puoliautomaatti * Akseliväli: 2650 mm * Pituus: 4702 mm * Leveys: 2035 mm * Korkeus: 1147 mm == Suorityskyky == * 0-100 km/h: 2,5 s * 0-160 km/h: 4,2 s * 0-200 km/h: 7,6 s * 0-300 km/h: 21,5 s * Huippunopeus: yli 386 km/h == Hinta == Uutena FXX maksoi noin 1,5 miljoonaa euroa ja ostajan oli vakuutettava Ferrarin henkilökunta ajotaidoistaan. Nykyään FXX:istä on tullut hyvin haluttuja autoja uniikkiutensa takia ja ostaja saa pitää itseään onnekkaana, jos saa auton kahteen miljoonaan. Käypä hinta kyseisestä hyperautosta tällä hetkellä on noin kolme miljoonaa euroa. ==Aiheesta muualla== * Autowiki:Ferrari FXX Fxx Luokka:Seulonnan keskeiset artikkelit Luokka:2000-vuosikymmenen autot
Lampukka

Lampukka on ikonin edessä poltettava öljylamppu, joka voi olla joko riippuva tai kiinteästi lattialla jalustalla seisova tai seinään kiinnitetty. Lampukan erityispiirre on sen avoimuus: liekin ympärillä ei ole lasia ja sydäntä kannattaa yleensä avoimen öljyastian laidoille ylettyvä kannatin. On olemassa myös irrallisina öljyssä kelluvia sydämen kannattimia. Öljynä lampukassa käytetään kasvipohjaista lampukkaöljyä tai puhdasta parafiiniöljyä. Lampukoita käytetään ortodoksisessa kirkossa jumalanpalveluksissa sekä myös ortodoksien kotona kotialttarissa. == Lähteet == Luokka:Ortodoksisen kirkon käytännöt Luokka:Valaisimet ru:Лампада
Apatosaurus

Apatosaurus oli myöhäisellä jurakaudella noin 140 miljoonaa vuotta sitten elänyt hirmulisko. Se oli yksi suurimmista maalla eläneistä eläimistä. Lonkan kohdalta korkeutta oli 4,5 metriä, koko pituus saattoi olla jopa 21 metriä ja paino saattoi nousta noin 35 tonniin. Se liikkui kaikilla neljällä raajallaan, mutta se on mahdollisesti pystynyt myös nousemaan takajalkojensa varaan ja murskaamaan vastustajansa jysäyttämällä eturaajansa sen päälle. Sillä oli pitkä häntä, jota huiskimalla se pyrki säikyttämään uhkaajansa karkuun. Jalkojen luusto ja lantioluut olivat suurempia ja painavampia kuin diplodocuksen, mutta molemmilla lajeilla oli pitkä kaula ja häntä. Häntää pidettiin ilmassa kävelyn aikana. Robert Bakkerin mukaan on hyvin mahdollista, että Apatosauruksella olisi ollut paksut, hirvimäiset huulet. == Elinympäristö == Aikaisemmin uskottiin Apatosaurusten eläneen puoliksi vedessä, jotta ne voisivat kannatella suunnattoman massansa. Myöhemmät havainnot eivät kuitenkaan tue tätä olettamusta. Itse asiassa Apatosaurus oli laiduntava dinosaurus ja fossiloituneita jalanjälkiä tulkitsemalla voidaan päätellä, että ne elivät laumoissa. Apatosaurukset ehkä nielaisivat kiviä, jotka auttoivat ruoan pilkkomista mahalaukussa. Apatosaurukset luultavasti söivät jokivarsilla olevien puiden latvustoja. Tiedemiehet epäilevät etteivät ne pystyneet nostamaan kaulaansa 90 asteen kulmaan, koska se olisi suuresti hidastanut verenkiertoa aivoihin. Normaalisti veren matka sydämestä päähän olisi luultavasti kestänyt noin kaksi minuuttia. Kaulanikamista on päätelty, että kaula ei olisi ollut kovinkaan joustava. Ei tiedetä kuinka Apatosaurukset pystyivät syömään tarpeeksi ylläpitääkseen suunnattomat ruumiinsa. Oletetaan, että ne söivät jatkuvasti, pysähtyen vain vilvoittelemaan, juomaan tai puhdistautumaan loisista. == Lajit == * A. ajax on tyyppilaji ja sen nimesi paleontologi Othniel Charles Marsh vuonna 1877. Tyypistä on löydetty kaksi osittaista luurankoa ja palanen kalloa. * William Holland nimesi A. louisaen vuonna 1915. Lajin yksi osittainen luuranko on löydetty Coloradosta. * A. excelsusiksi Brontosauruksen nimesi Marsh vuonna 1879. Se tunnetaan kuudesta osittaisesta luurangosta ja palasesta kalloa, jotka löydettiin Yhdysvalloista Oklahomasta, Utahista ja Wyomingista. Vuonna 2015 se palautui takaisin Brontosaurukseksi uusien fossiililöytöjen perusteella tehtyjen analyysien perusteella. == Lähteet == Luokka:Diplodocidae Luokka:Seulonnan keskeiset artikkelit
Herrerasaurus

Herrerasaurus oli myöhäisellä triaskaudella elänyt dinosaurus ja se on yksi vanhimmista tunnetuista dinosauruksista. Se oli kuusi metriä pitkä ja liikkui takajaloillaan. Herrerasaurukset olivat lihansyöjiä ja niiden alaleuan liikkuvat nivelet antoivat joustavuutta purentaan. Herrerasaurus kuului teropodeihin eli petodinosauruksiin. Se eli keskiseltä myöhäiselle triaskaudelle. Triaskaudella dinosaurukset eivät olleet vielä maailman valtiaita. Herrerasauruksen aikalaisia olivat Eoraptor ja Saurosuchus. Herrerasauruksen luokittelu oli monta vuotta epäselvä, koska se tunnettiin vain hajanaisista jäännöksistä. Vuonna 1998 löydettiin melkein täydellinen luuranko ja kallo. Herrerasaurus on luokiteltu varhaisiksi teropodiksi.Holtz, Thomas R. Jr. (2011) Dinosaurs: The Most Complete, Up-to-Date Encyclopedia for Dinosaur Lovers of All Ages, Winter 2010 Appendix. == Kuvaus == Herrerasaurus oli takajaloillaan liikkunut lihansyöjä, jolla oli pitkä häntä ja suhteellisen pieni pää. Aikuisten kallon pituus oli korkeintaan 56 cm ja kokonaispituus 6 metriä ja paino oli noin 350 kg. === Ravinto === Herrerasaurusten ravintoon kuuluivat pienemmät eliöt ja muun muassa Synapsidit. == Lähteet == Luokka:Herrerasauridae
Henrik I

Henrik I on ollut usean hallitsijan nimenä: * Henrik I Linnustaja (876–936), Saksan kuningas * Henrik I (k. 955), Baijerin herttua * Henrik I (1008–1060), Ranskan kuningas * Henrik I (1068–1135), Englannin kuningas * Henrik I (1165–1238), Sleesian herttua ja Puolan suurherttua * Henrik I (1166–1197), Champagnen kreivi Henrik II:n hallitsijanimi Jerusalemin kuninkaana * Henrik (I) Flanderilainen (1176–1216), latinalaisen keisarikunnan keisari * Henrik I (1204–1217), Kastilian ja Leónin kuningas * Henrik I (1217–1253), Kyproksen kuningas * Henrik I (1244–1274), Navarran kuningas * Henrik I (1512–1580), Portugalin kuningas
Tony Cliff

Tony Cliff (oik. Ygael Gluckstein) (20. toukokuuta 1917 Palestiina – 9. toukokuuta 2000) oli brittiläinen trotskilainen poliitikko ja kirjailija. ==Elämä== Tony Cliff syntyi Palestiinassa sionistiperheeseen. Hän radikalisoitui 1930-luvulla ja oli keskeisessä osassa rakentamassa sosialistista liikettä, joka yhdistäisi arabit ja juutalaiset. Toisen maailmansodan jälkeen, nähtyään, että sionistit tulevat voittamaan yhä varmemmin Palestiinassa, hän lähti maanpakoon Britanniaan ja vaihtoi nimekseen Tony Cliff. 1940-luvun lopulla hän kehitti teorian, jonka mukaan Neuvostoliitto ei ollut työväenvaltio vaan eräänlainen byrokraattinen valtiokapitalismi. Teoria on leimannut vahvasti suuntausta, johon hän kuului siitä lähtien seuraavat viisi vuosikymmentä. Vaikka Cliff erottuikin teoreettisesti "ortodoksisesta trotskilaisuudesta" sen jälkeen, kun hänet oli erotettu Neljännestä Internationaalista 1950-luvulla, hän piti itseään aina trotskilaisena. Hänen poliittista perintöään jatkaa hänen perustamansa brittiläinen Socialist Workers Party sekä International Socialist -suuntaus, joita on kutsuttu "cliffiläisiksi". Cliffin kirjoituksia on käännetty lukuisille eri kielille. == Valikoitu tuotanto == * All That Glitters Is Not Gold (1945) * State Capitalism in Russia (1955) * The Class Nature of the Peoples Democracies (1948) * Bureaucratic Collectivism - A Critique (1948) * Stalin's Satellites in Europe (1952) * Economic Roots of Reformism (1957) * Perspectives For The Permanent War Economy * Mao's China (1957) * Rosa Luxemburg: A study (1959) * Trotsky On Substitutionism (1960) * Incomes Policy, Legislation and Shop Stewards (1966) with Colin Barker * The Employers Offensive; Productivity Deals And How To Fight Them (1967) * France, The Struggle Goes On (1968) with Ian Birchall * Party and Class (1971) * Lenin (Vol.1): Building the party (1975) * Portugal At the Crossroads (1975) * The Labour Party: A Marxist History with Donny Gluckstein (1988) * World to win - life of a revolutionary (2000) * Maailma voitettavana () (2000) == Lähteet == == Kirjallisuutta == * ==Aiheesta muualla== * Tony Cliff 1917-2000 (Marxists' Internet Archive) * Maailma voitettavana (Sosialistiliiton julkaisema Cliff- suomennos) Luokka:Brittiläiset kirjailijat Luokka:Brittiläiset poliitikot Luokka:Palestiinalaiset poliitikot Luokka:Trotskilaiset Luokka:Brittiläiset toimittajat Luokka:Vuonna 1917 syntyneet Luokka:Vuonna 2000 kuolleet
Kentrosaurus

Kentrosaurus (suom. ”Teräväkärkinen lisko”) oli myöhäisellä jurakaudella elänyt dinosaurus == Fossiilit == Kentrosauruksesta ei ole löydetty kokonaista tai täydellistä luurankoa. Sen nimesi ensimmäisen vuonna 1915 ensimmäisen maailmansodan aikana saksalaissyntyinen paleontologi Edwin Henning. Niiden luista oltiin koottu kaksi luurankoa joista toinen tuhoutui liittoutuneiden pommituksissa toisessa maailmansodassa. Sen luita on löydetty Tansaniasta, Afrikasta. == Kuvaus == Kentrosauruksen tunnistaa sen pitkästä ja lihaksikkaasta hännästä. Niin kuin muilla Stegosaureilla niillä oli pieni ja kapea pää. Kentrosaurus oli 4,5 metriä pitkä, korkeus oli 3,51 metriä ja sen paino 2 tonnia. Sillä oli kaksi pitkää piikkiä olkapäissään ja sen hännässä oli monta piikkiä. Niin kuin stegosauruksella sen selässä oli kolmiomaisia levyjä, joiden uskotaan auttaneen ruumiinlämmön säätelyssä. Joutuessaan uhatuksi se saattoi huitaista ja vahingoittaa vihollista hännällään. == Ravinto == Koska kentrosaurus oli kasvinsyöjä se söi maakasvillisuutta. Sen nokka oli kapea ja hampaaton. Se leikkasi ravintonsa suun etuosassa olevalla nokalla ja hienonsi ne taaempana olevilla puruhampailla. == Elinympäristö == Kentrosaurukset vaelsivat nykyisessä Afrikassa. Ne elelivät lämpimissä, rehevissä metsissä, josta kentrosaurukset hankkivat ravintonsa. Niillä ei ollut hirveästi vihollisia, mutta esimerkiksi allosaurus saattoi metsästää niitä. == Lähteet == Luokka:Stegosauria
Tuojiangosaurus

Tuojiangosaurus oli myöhäisellä jurakaudella elänyt, stegosaureihin kuulunut dinosaurus. == Kuvaus == Tujiangosaurus muistutti ulkoisesti pohjoisamerikkalaista fyysisesti Stegosaurusta. Se oli seitsemän metriä pitkä, kaksi metriä korkea ja painoi 2,7 tonnia. Sillä oli selässään 15 paria luulevyjä, jotka muuttuivat lonkkia kohden korkeammiksi ja terävämmiksi. Lisäksi dinosauruksella oli hännässä pitkät piikit, joita se saattoi käyttää aseena hyökkääjiä vastaan. Gregory S. Paul arvioi vuonna 2010 Tuojiangosauruksen pituudeksi 6,5 metriä ja painoksi 2,8 tonnia.Paul, G.S., 2010, The Princeton Field Guide to Dinosaurs, Princeton University Press p. 221 Tuojiangosauruksella on tyypillisen kapea ja matala pää, suurikokoinen runko. Raajat, etenkin eturaajat, olivat melko lyhyet. Tuojiangosauruksella oli vähintään 25 hammasta.Galton, P.M., and P. Upchurch, 2004, "Stegosauria", pp. 343-362 in: D.B. Weishampel, P. Dodson, and H. Osmolska (eds.), The Dinosauria, 2nd Edition. University of California Press, Berkeley, CA == Löytö == Tuojiangosauruksen luita on löydetty Aasiasta, Kiinasta läheltä Jangtsen Tuojiang-sivuhaaraa (suom. Tuojoki), jonka mukaan laji on nimetty. Vuonna 1974 Wujiaban padon rakentamisen aikana Zigongissa, Sichuanissa, löydettiin stegosaurien jäännöksiä. Tuojiangosauruksen luuranko lyödettiin vuonna 1997.Z. Dong, X. Li, S. Zhou and Y. Zhang, 1977, "On the stegosaurian remains from Zigong (Tzekung), Szechuan province", Vertebrata PalAsiatica 15(4): 307-312 == Ravinto == pienoiskuva|Tuojiangosauruksen kallo Tuojiangosaurus söi matalakasvuista maakasvillisuutta. == Lähteet == Luokka:Stegosauria
Veteraani

Veteraani (latinan sanasta -vetus, vanha) on henkilö, joilla on pitkä kokemus tietyltä alalta. Sanaa käytetään monissa yhteyksissä. * Sotaveteraani * Veteraaniurheilu ==Katso myös== * Veteran
Murros (lehti)

Murros on kuukausittain ilmestyvä sosialistinen aikakauslehti, jota julkaisee Sosialistiliitto. Lehti ilmestyi ensimmäisen kerran talvella 1995. Alkuvuosina Murros ilmestyi neljä kertaa vuodessa, mutta vuodesta 1999 lähtien lehti on ilmestynyt kerran kuukaudessa. Lehti on ilmestynyt tabloid-koossa tammikuusta 2000 lähtien. Talvesta 1999 lähtien Murros on uutisoinut näkyvästi globaalin kapitalismin vastaisista protesteista ja lehteä avattiin liikkeen teoreettiselle keskustelulle.11. syyskuuta 2001 New Yorkin terroristi-iskujen sekä Afganistanin ja Irakin sotien myötä ovat imperialismi ja sodanvastainen liike olleet lehdessä keskeisessä asemassa. Murroksen toimittajat ovat kertoneet lehden roolin olevan vetää yhteen erilaiset protestit ja luoda tätä kautta eri kamppailuiden aktivistiverkon, jotka eivät välttämättä muuten kohtaisi: :"Murros eroaa perinteisistä lehdistä siinä, että se vetää yhteen eri kokemuksia, kertoo muiden kokemuksesta, tekee johtopäätöksiä, ja antaa argumentteja kamppailuun. Sosialistinen lehti tuo esille yhteydet: palkkapussin pienuuden ja lomautukset se asettaa suurempaan kuvaan. Kun työkaveri luulee pakolaisten syövän hänen ansioitaan, sosialistinen lehti voi kertoa, että näin hallitsijat haluavatkin työkaverisi ajattelevan. Heidän kannaltaan olisi ikävää, jos pakolaiset ja kaikkien työkaverit vetäisivät muunlaisia johtopäätöksiä."Ote "Mihin Murrosta tarvitaan" artikkelista. Julkaistu Murroksen numerossa 41, marraskuussa vuonna 2001. ==Päätoimittajat== *Juhani Lohikoski 1996–2008 *Kaj Henriksson 2008– ==Lähteet== ==Aiheesta muualla== *Murroksen kotisivut * Murros Kulttuuri-, mielipide- ja tiedelehtien liitto Kultti ry Luokka:Suomalaiset yhteiskunnalliset lehdet Luokka:Trotskilaisuus Suomessa
Murros

Murros voi tarkoittaa seuraavia: ==Yleisnimi== * murros, mineraalien eräs fysikaalinen ominaisuus * kallioperän murros, kallioperän kulutusmuoto. Tämän alatyyppejä ovat: ** murroslaakso tai murroslinja, kapeahko, linjamainen kallioperän halkeamaan muodostunut laakso **murrosvyöhyke, leveämpi ja laaja- alainen kallioperän halkeamien ja vajoamien kulutusvyöhyke * murros, sodankäynnissä vihollisen kulku-uralle rakennettu este esimerkiksi kaadetuista puista tai sorretuista kallioleikkauksista ==Erisnimi== * Murros, suomenkielinen sukunimi: ** Aaro Murros (s. 1903), suomalainen kirjailija ** Antti Janka-Murros (s. 1983), suomalainen säveltäjä, muusikko ja opettaja ** Eetu Murros, alk. Karl Edvard Molin (1880–1949), suomalainen rakennusmestari ** Helena Murros, oik. Irja Helena Luho (1914–1999), suomalainen runoilija ja suomentaja ** Kaapo Murros (1875–1951), suomalainen toimittaja, kirjailija, teatterinjohtaja ja SDP:n kansanedustaja * Murros, suomalainen sosialistinen aikakauslehti
Scutellosaurus

Scutellosaurus (nimen merkitys: "pieni kilpilisko") oli suhteellisen pieni, linnunlantioisiin kuulunut kasvinsyöjädinosaurussuku. Sen fossiileja on löydetty Arizonasta, Yhdysvalloista. Scutellosaurus eli noin 200–196 miljoonaa vuotta sitten varhaisjurakaudella. Se on yksi varhaisimmista tunnetuista panssaridinosauruksista. == Koko ja ulkonäkö == Scutellosauruksen pituus oli noin 1,2 metriä, korkeus lonkan kohdalta noin 0,5 metriä ja paino noin 10 kilogrammaa. Sen kaulaa ja selkää peittivät sadat luulevyt, joista jotkut olivat litteitä, kun taas toiset olivat kuoppaisia. Luulevyt tarjosivat joustavan, mutta kovan panssarin, joka suojasi saalistajien hampailta ja kynsiltä. Panssarin ja linnunlantioisen lonkan perusteella Scutellosaurus tunnistetaan yhtenä ensimmäisistä panssaridinosauruksista. Ajan kuluessa alkukantaisista panssaridinosauruksista, kuten Scutellosauruksesta kehittyi jättiläismäisiä panssaridinosauruksia, kuten Stegosaurus ja Ankylosaurus. Scutellosaurus saattoi liikkua ensisijaisesti kahdella jalalla, vaikka sillä oli tarpeeksi kehittyneet eturaajat, jotta se olisi pystynyt olemaan neljällä jalalla esimerkiksi syömistä varten. Kahdella jalalla liikkuminen oli epätyypillistä panssaridinosauruksille. Scutellosauruksella oli pitkä häntä. == Fossiililöydöt == Scutellosauruksesta on löydetty ainakin kahden yksilön jäänteitä. Näitä jäänteitä on löydetty Arizonan osavaltiossa, Yhdysvalloissa. Scutellosaurus löydettiin Kayentan muodostelmasta, josta on löydetty myös kaksi erityisen huomioitua dinosaurussukua: Megapnosaurus ja Dilophosaurus. Molemmat olivat mahdollisia Scutellosauruksen saalistajia. == Lähteet == Luokka:Thyreophora
Oxalidales

Oxalidales aitokaksisirkkaisten rosidien ryhmään kuuluva kasvilahko. Se käsittää seitsemän heimoa, joihin kuuluu pensaita, liaaneja, puita ja ruohoja, joista yksi laji (Cephalotus follicularis omassa heimossaan) on hyönteissyöjäkasvi. Lahkon 1815 lajia jaetaan 60 sukuun ja seitsemään heimoon. Lahkon yhteisiä kehittyneitä ominaisuuksia ovat korkkijällen sijainti päällysketossa eli epidermissä tai sen alla, limasolujen esiintyminen, terävastaiset emilehdet, siemenaiheen siitereiän eli mikropylen muodostuminen kummastakin siemenaiheen kalvosta eli integumentista, emin luotin eritystoiminta ja paksu siemenkuori, jonka pylväsmäisistä soluista rakentuvassa endotesta-kerroksessa on kiteitä. == Heimot == Seitsemästä heimosta vain yhdellä, nimittäin käenkaalikasveilla, on edustajia Suomessa, ja niistä vain käenkaali eli ketunleipä (Oxalis acetosella) on alkuperäinen ja yleinen. * Huaceae ** 2 sukua ja 3 lajia Afrikassa ** aiemmin lahkossa Malvales * Connaraceae ** 12 sukua ja 180 lajia tropiikissa, erityisesti Vanhassa maailmassa ** synonyymi: Cnestidaceae * Oxalidaceae – käenkaalikasvit ** 6 sukua ja 770 lajia tavallisimmin tropiikissa ja subtropiikissa ** synonyymi: Averrhoaceae * Cunoniaceae – kunoniakasvit ** 27 sukua ja 280 lajia enimmäkseen eteläisen pallonpuoliskon lauhkeilla ja trooppisilla alueilla ** synonyymit: Baueraceae, Belangeraceae, Callicomaceae, Davidsoniaceae, Eucryphiaceae, Spiraeanthemaceae * Brunelliaceae ** vain yksi suku (Brunellia) ja 55 lajia Väli- ja Etelä-Amerikassa * Cephalotaceae ** vain yksi laji Cephalotus follicularis Lounais-Australiassa * Elaeocarpaceae ** 12 sukua ja 605 lajia tropiikissa, muttei Afrikan mantereella ** synonyymit: Aristoteliaceae, Tetrathecaceae, Tremandraceae == Lähteet == *
Draamaelokuva

Draamaelokuva on eräs elokuvan lajityyppi. Se on käsitteenä laajin elokuvagenreistä, sillä se on monen alalajin kattotermi. Alalajeja ovat romanttinen, oikeussali-, historiallinen ja seikkailuelokuva. Näytelmäelokuvat keskittyvät usein henkilöön tai henkilöihin, jotka joutuvat konfliktitilanteeseen elämän merkittävällä hetkellä. Elokuvien aiheena on usein ajankohtaiset asiat, ongelmat tai epäoikeudenmukaisuudet, kuten rasismi, uskonnollinen syrjintä, päihderiippuvuus, köyhyys, korruptio, luokkajako, seksuaalinen kyvyttömyys, mielisairaus tai väkivalta naisia kohtaan. Näytelmäelokuva oli varsinkin elokuvahistorian alkuaikoina melodraamaa mutta on sittemmin kehittynyt realistisempaan suuntaan. Elokuvaa Viettelyksen vaunu pidetään yhdysvaltalaisessa lähteessä kehityksen keskeisenä tekijänä. Näytelmäelokuva jaetaan edelleen usean alalajityyppiin. Lisäksi se voi sekoittua muiden lajityyppien kanssa. Näytelmäelokuvalajityyppejä ovat: * Draamakomedia käsittelee draamaelokuvien tapaan draamaattisia aiheita, mutta käyttää huomattavasti myös huumoria kerronnassaan. * Elämäkertaelokuva, joka keskittyy kuvaamaan jonkun henkilön tai ryhmän elämänvaiheita. * Historiallinen draama kuvaa jotain tiettyä historian tapahtumaa tai aikaa ja perustuu ainakin löyhästi todellisiin tapahtumiin. * Melodraamat ovat usein epärealistisempaa kuin muut draamaelokuvat, ja ne pyrkivät herättämään voimakkaita tunteita. * Oikeussalidraama käsittelee oikeusjärjestelmää ja kuvaa oikeussalin tapahtumia. * Poliittinen draamaelokuva sijoittuu politiikan maailman, ja sen päähenkilö joutuu usein kohtaamaan korruptiota. * Pukudraama sijoittuu johonkin historialliseen ajankohtaan. * Romanttinen draamaelokuva keskittyy usein esteisiin, jotka ovat rakastavaisten välissä. == Lähteet == == Aiheesta muualla == *
Tutkimusmatkailija

Tutkimusmatkailija on henkilö, joka tekee tutkimusmatkoja eli matkustaa tutkimaan uusia alueita. Tutkimusmatkailijan tarkoituksena on aikomuksellisesti tutkia ja selvittää asioita ja esittää tutkimuksensa tuloksia matkalta palattuaan. Historiallisesti tutkimusmatkailijalla tarkoitetaan lähinnä eurooppalaisia matkaajia, jotka matkustivat silloisen eurooppalaisen maantieteellisen tietämyksen ulkopuolelle. Näillä saattoi olla muitakin motiiveja kuin tieteellinen intohimo. Aikaa 1400-luvun alusta 1600-luvun alkuun kutsutaan suurten löytöretkien ajaksi. == Huomattavia tutkimusmatkailijoita == * Hanno Merenkulkija * Eerik Punainen * Leif Eriksson * Marco Polo * Kristoffer Kolumbus * Amerigo Vespucci * Fernão de Magalhães * James Cook * Adolf Erik Nordenskiöld * Fridtjof Nansen * Roald Amundsen * Ernest Shackleton * Hiram Bingham * Luokka:Ammatit Luokka:Seulonnan keskeiset artikkelit br:Ergerzhadeg da:Opdagelsesrejse de:Exploration hr:Popis istraživača it:Esploratori he:מגלה ארצות sq:Eksplorimi yi:עקספלאוראציע
Pysäyttäkää sota -verkosto

Pysäyttäkää sota -verkosto on suomalainen sodanvastainen ryhmittymä. Verkoston toiminnassa merkittävässä roolissa ovat vasemmistolaiset ja maahanmuuttajien järjestöt. Verkosto on vastustanut Irakin ja Tšetšenian sotia sekä Palestiinan tapahtumia. Verkoston järjestöt olivat organisoimassa vuoden 2003 kevään sodanvastaisia mielenosoituksia. Yhteenliittymän tavoitteena on pitää sodanvastaisen liikkeen esiin nostamat kysymykset julkisuudessa mielenosoituksilla, kampanjoilla ja keskustelutilaisuuksilla. Suomessa olivat mukana vuonna 2005: Arabikansojen ystävyysseura, Attac, EU:n vastainen kansanrintama, Irakilaisten pakolaisten kansainvälisen federaation Suomen osasto, Irakin naisten yhdistys Suomessa, Iranin ja Irakin työväen kommunistisen puolueen Suomen osasto, Iranin kommunistinen puolue - Suomen osasto, Järjestö Irakin kommunistityöläisten puolueen organisoimiseksi - Suomen osasto, Kansainvälinen Musliminaisten Unioni Ry, Kommunistien liitto, Maan ystävät, Naiset rauhan puolesta, Pand - Taiteilijat rauhan puolesta, Sosialistiliitto, Suomen Kommunistinen Puolue, Suomen Rauhanpuolustajat, Svenska Fredsvänner i Helsingfors, Työpaikkojen rauhantoimikunta, Vasemmistonuoret ja Vihreiden nuorten ja opiskelijoiden liitto. Tämän jälkeen verkostosta on eronnut ainakin Vasemmistonuoret. == Aiheesta muualla == * Pysäyttäkää sota -verkoston verkkosivujen arkistokopioita Internet Archivessa Luokka:Kansalaisliikkeet
Fabales

Fabales on aitokaksisirkkaisten rosidien ryhmään kuuluva kasvilahko, jonka tunnetuimmat edustajat ovat hernekasvit. Lahkon kehittyneitä yhteisominaisuuksia ovat ellaghapon puuttuminen, usein fluoresoiva puu, anomosyyttiset (apusoluttomat) ilmaraot ja vihreä alkio. == Heimot == Lahkossa on neljä heimoa, joista kaksi on edustettuna myös Suomessa: hernekasvit ja linnunruohokasvit. * Polygalaceae – linnunruohokasvit ** 21 sukua, 965 lajia yleismaailmallisesti kylmiä alueita ja Uutta-Seelantia lukuun ottamatta. ** synonyymit: Diclidantheraceae, Moutabeaceae, Xanthophyllaceae. * Surianaceae ** viisi sukua, kahdeksan lajia tropiikissa, erityisesti Australiassa. ** synonyymi: Stylobasiaceae. * Quillajaceae ** yksi suku, suopapuut (Quillaja), ja kolme lajia Etelä-Amerikan lauhkeissa osissa. * Fabaceae eli Leguminosae – hernekasvit ** 745 sukua, 19 500 lajia kaikkialla maapallolla. ** synonyymit: Aspalanthaceae, Astragalaceae, Bauhiniaceae, Caesalpiniaceae, Cassiaceae, Ceratoniaceae, Ciceraceae, Coronillaceae, Cytisaceae, Dalbergiaceae, Daleaceae, Detariaceae, Galedupaceae, Geoffroeaceae, Hedysaraceae, Inocarpaceae, Lathyraceae, Lotaceae, Mimosaceae, Papilionaceae, Phaseolaceae, Robiniaceae, Sophoraceae, Swartziaceae, Tamarindaceae, Trifoliaceae, Viciaceae. == Lähteet == *
Gardajärvi

Gardajärvi () on Pohjois-Italiassa Alppien juurella sijaitseva Italian suurin järvi, joka on maisemiensa ja leudon sään ansiosta tullut tunnetuksi suosittuna lomakohteena. Järven pinta-ala on noin 370 km² ja pituus 51,6 km. Gardajärvi sijaitsee Veronan luoteispuolella. == Ympäryskunnat == Järvi jakaantuu kolmen maakunnan alueelle: pohjoisosa kuuluu Trenton maakuntaan, itäosa Veronan maakuntaan ja länsiosa Brescian maakuntaan. Gardajärven rannalla sijaitsee 25 kuntaa: * Trenton maakunta: Riva del Garda, Arco ja Nago-Torbole * Veronan maakunta: Malcesine, Brenzone sul Garda, Torri del Benaco, Garda, Bardolino, Lazise, Castelnuovo del Garda ja Peschiera del Garda * Brescian maakunta: Sirmione, Desenzano del Garda, Lonato del Garda, Padenghe sul Garda, Moniga del Garda, Manerba del Garda, San Felice del Benaco, Salò, Gardone Riviera, Toscolano-Maderno, Gargnano, Tignale, Tremosine sul Garda ja Limone sul Garda. == Liikenne == Julkista vesiliikennettä järvellä hoitaa Italian liikenneministeriön alainen osasto, Gestione Governativa Navigazione Laghi, jolla on järvellä 29 laivaa. Sen liikenne on tunneittaista ja kattaa koko järven. Tätä liikennettä täydentävät yksityiset laivayhtiöt, joilla on reittiliikennettä ja ne tekevät veneristeilyjä vilkkaimpien matkailukohteiden satamista. Vesitie oli pitkään ainoa kulkuyhteys Gardajärven keski- ja pohjoisosan kaupunkien välillä. 1930-luvulla Mussolini rakennutti järven ympäri ensimmäisen tien, joka yhdisti kaupungit. == Sää == Gardajärvellä puhaltaa säännöllisiä päivittäisiä tuulia: * Peler tuulee aamupäivällä pohjoisesta etelään. * Ora tuulee iltapäivällä etelästä pohjoiseen. == Gardajärvi elokuvissa == * James Bond -elokuvan 007 Quantum of Solace kuvauksia tehtiin Gardajärvellä.http://www.mtv3.fi/viihde/uutiset/elokuvat.shtml/638927?bond ==Lähteet== == Aiheesta muualla == * Webcams Gardajärvi Webcams Gardajärvi Luokka:Italian järvet Luokka:Pon vesistö Luokka:Seulonnan keskeiset artikkelit
Aatos Lahtinen

Osvi Aatos Lahtinen (s. 9. lokakuuta 1942 Helsinki) on matematiikan emeritusprofessori sekä pitkäaikainen ylioppilastutkintolautakunnan jäsen ja puheenjohtaja. Lahtinen kirjoitti ylioppilaaksi 1961 Helsingin normaalilyseostaLiiten, Marjukka: Aatos Lahtinen hylkää ylioppilaat. Helsingin Sanomat 29.10.2006. ja väitteli tohtoriksi Helsingin yliopistossa 1972. Helsingin yliopiston matematiikan dosentiksi hänet nimitettiin 1974. Lahtinen toimi Helsingin yliopiston sovelletun matematiikan vt. apulaisprofessorina 1972–1976, apulaisprofessorina 1977–1998 sekä sovelletun matematiikan professorina 1998–2006. Eläkkeelle Lahtinen jäi vuoden 2007 alusta. Aatos Lahtinen oli ylioppilastutkintolautakunnan apujäsen vuodesta 1973, varsinainen jäsen vuodesta 1992 ja puheenjohtaja vuosina 1998–2006. Hänen puheenjohtajakaudellaan ylioppilastutkintoa uudistettiin huomattavasti. Ylioppilastutkinto muutettiin valinnaiseksi niin, että vain äidinkielen koe oli pakollinen. Edelleen, reaalikoe korvattiin erillisten reaaliaineiden kokeilla..Lahtinen toimi Sotakorkeakoulun matematiikan opettajana 1970–1985. Aatos Lahtinen oli Suomen matemaattisen yhdistyksen hallituksen jäsen ja varainhoitaja 1979–2000. Lahtinen oli perustamassa European Mathematical Societyä ja toimi sen varainhoitajana 1990–1998 {. Hän on ollut myös eurooppalaisen tiedejärjestön Euroscience hallituksen jäsen sekä useiden opetusministeriön työryhmien puheenjohtaja ja jäsen. Lahtinen oli Professoriliiton puheenjohtaja 1993–1994. Hän oli European Baccalaureate -tutkinnon tutkintolautakunnan puheenjohtaja 2008. Lahtinen on naimisissa ja hänellä on yksi tytär. Hänen harrastuksiinsa kuuluvat esimerkiksi runous ja hiihto. Lahtinen on mm. julkaissut runokirjan Elämän metsä ja puhekokoelman "Asiaankuulumattomia puheita". ==Katso myös== *ylioppilastutkinto *ylioppilastutkintolautakunta ==Lähteet== == Aiheesta muualla == *Ylioppilastutkinto. Luokka:Helsingin yliopiston professorit Luokka:Suomalaiset professorit Luokka:Suomalaiset matemaatikot Luokka:Vuonna 1942 syntyneet Luokka:Elävät henkilöt
La sonnambula (vuoden 1955 levytys)

Vuonna 1955 La Scalassa nauhoitettu Unissakävelijän esitys on yksi tunnetuimpia tästä oopperasta. Maria Callas on uransa huipulla ja Leonard Bernsteinin tähti kovassa nousussa. Levytyksestä on julkaistu remasteroitu versio, jonka äänenlaatu on alkuperäisen version heikohkoon tasoon verrattuna selvästi parempi. ==Rooleissa== *Amina – Maria Callas, sopraano *Elvino – Cesare Valletti, tenori *Lisa – Eugenia Ratti, sopraano *Kreivi Rodolfo – Giuseppe Modesti, basso *Teresa – Gabriella Carturan, mezzosopraano *Alessio – Pierluigi Latinucci, basso *Notaari – Giuseppe Nessi, tenori ==Orkesteri== *Leonard Bernstein, kapellimestari *Teatro alla Scalan kuoro ja orkesteri Sonnambula
EMI Classics

EMI Classics oli levymerkki suuren EMI-ryhmän alaisuudessa. Se perustettiin vuonna 1990 klassisen musiikin julkaisujen maakohtaisen uudelleenpakkauksen ja luetteloiden tarpeen vähentämiseksi. Emi Classics myytiin Warner Music Groupille ja sulautettiin Warner Classics -merkkiin vuonna 2013. Klassisen musiikin levytyksiä julkaisi aiemmin eri maissa samanaikaisesti Angel Records, Seraphim Records, Odeon Recordsin, Columbia, HMV ja moni muu merkki, osaksi siitä syystä että kilpailijat omistivat oikeudet näihin nimiin tietyissä maissa. Nyttemmin nämä on siirretty EMI Classics -nimen alle tavaramerkkeihin liittyvien ongelmien välttämiseksi. Vain tietyn maan markkinoille tarkoitetut julkaisut saattavat edelleen tulla julkaistuksi vanhoilla merkeillä. Suomalainen viulisti Linda Lampenius levytti EMI Classicsille vuonna 1999, jolloin albumi julkaistiin maailmanlaajuisesti. == Aiheesta muualla == * Englanninkieliset kotisivut * EMIclassics.de Luokka:Taidemusiikin levymerkit
Cucurbitales

Cucurbitales on aitokaksisirkkaisten rosidien ryhmään kuuluva kasvilahko, jonka tunnetuimpia edustajia ovat kurkkukasvit ja begoniakasvit. Lahko kuuluu rosidien ns. typensitojaryhmään, jonka edustajilla on usein juurinystyröissään bakteereja, jotka kykenevät sitomaan ilmakehän vapaata typpeä. Lahkon kehittyneitä yhteisominaisuuksia edellä mainittujen lisäksi ovat jälleen emosolujen esiintyminen kerroksittain, leveät ja monen solurivin muodostamat varren ydinsäteet, kutikulan vahakiteiden puuttuminen, kierteisasentoiset, kourasuoniset ja korvakkeettomat lehdet, verho- tai terälehtien kohollaan olevat ilmaraot, kehänalainen sikiäin, molempien integumenttien eli siemenaiheen kalvojen muodostama mikropyle (siitereikä) ja erilliset emin vartalot. == Heimot == Lahkossa on kahdeksan heimoa. Ainoastaan kurkkukasveja esiintyy Suomen luonnossa, yleensä satunnaisesti ja mustakoiranköynnöstä (Bryonia alba) myös vakiintuneena.Kurtto, A., Lampinen, R., Piirainen, M. & Uotila, P. 2019: Checklist of the vascular plants of Finland. Suomen putkilokasvien luettelo. — Norrlinia 34: 1–206. (s. 66.) * Anisophylleaceae ** neljä sukua, 34 lajia tropiikissa ** synonyymi: Polygonanthaceae * Apodanthaceae ** kaksi sukua, 12 lajia * Corynocarpaceae – karakapuukasvit ** yksi suku, karakapuut (Corynocarpus), ja sen kuusi lajia lounaisella Tyynenmeren alueella * Coriariaceae – koriariakasvit ** yksi suku, koriariat (Coriaria), ja viisi lajia Etelämeren ympärysmaista Kiinaan ja Himalajalle ulottuvalla alueella sekä Välimerenmaissa * Cucurbitaceae – kurkkukasvit ** 97 sukua, 960 lajia enimmäkseen tropiikissa ja subtropiikissa ** synonyymit: Bryoniaceae, Cyclantheraceae, Nhandirobaceae, Zanoniaceae * Begoniaceae – begoniakasvit eli vinolehtikasvit ** kaksi sukua, 1401 lajia enimmäkseen tropiikissa * Tetramelaceae ** kaksi yksilajista sukua Intiasta Malaijien saaristoon * Datiscaceae ** yksi suku (hamppiot Datisca), kaksi lajia läntisessä Pohjois-Amerikassa ja Kreetalta Intiaan ulottuvalla alueella. == Lähteet == *
Lauri Myrberg

Lauri Juhana Myrberg (9. toukokuuta 1926 Helsinki – 31. toukokuuta 2004) oli Helsingin yliopiston matematiikan professori ja pitkäaikainen Ylioppilastutkintolautakunnan jäsen ja puheenjohtaja. Lauri Myrberg valmistui ylioppilaaksi Helsingin Suomalaisesta Normaalilyseosta 1944, opiskeli Helsingin yliopistossa ja valmistui filosofian kandidaatiksi 1948, lisensiaatiksi 1950 ja tohtoriksi 1951. Myrberg väitteli tohtoriksi 1950 isänsä Pekka Juhana Myrbergin oppilaana väitöskirjalla Normalintegrale auf zweiblättrigen Riemannschen Flächen mit reellen Verzweigungspunkten. Ennen professuuriaan hän oli Helsingin yliopiston matematiikan dosentti (1952–1963). Myrberg toimi matematiikan assistenttina Helsingin yliopistossa 1948–1963 hoitaen kuitenkin matematiikan apulaisprofessorin virkaa 1956–1959. Helsingin yliopiston matematiikan professori hän oli vuosina 1963–1993. Lauri Myrberg oli myös assistenttina ja erikoisopettajana Teknillisessä korkeakoulussa 1947–1965. Ylioppilastutkintolautakunnan jäsen hän oli 1966–1984 ja lautakunnan puheenjohtaja 1985–1993. Lauri Myrberg kirjoitti useita tutkimuksia funktioteorian alalta sekä yliopistollisia oppikirjoja ja matematiikan ylioppilastehtäväkokoelmia. Lauri Myrbergin osuus erityisesti Helsingin yliopiston matematiikan laitoksen kehittämisessä oli merkittävä. Myrbergin aikana matematiikan laitoksen resurssit kasvoivat valtavasti ja ehtipä hän olla suunnittelemassa Kumpulaan muuttoakin, vaikka ei siellä enää päässyt käymään. Useat opiskelijasukupolvet nykyisistä huippumatemaatikoista olivat Myrbergin oppilaita, eikä voi jättää vähemmälle huomiolle kaikkia niitä muita matemaatikoita – erityisesti koulujen opettajia, joille Myrberg soi ainakin yhtä suuren painoarvon, kuin tutkijoiden koulutukseen. Myrbergin oman käsityksen mukaan hänen uransa huippuhetki oli Helsingin yliopiston filosofisen tiedekunnan promootio vuonna 1990, jolloin yliopisto täytti 350 vuotta. Juhlassa promovoitiin kunniatohtoreiksi mm. tasavallan presidentti Mauno Koivisto ja kirjailija Jaan Kross. Lauri Myrbergin poika Kai Myrberg (s. 1962) on merentutkija ja Helsingin yliopiston dosentti sekä tietokirjailija. Myrberg oli Suomalaisen Tiedeakatemian jäsen vuodesta 1967. Tiedeakatemian hallituksen jäsen hän oli 1989–1994 ja sen esimies vuonna 1990. Lauri Myrberg harrasti latinaa, pianon soittoa, postimerkkeilyä ja mökkeilyä. ==Lähteet== Luokka:Suomalaiset matemaatikot Luokka:Helsingin yliopiston professorit Luokka:Suomalaiset professorit Luokka:Ylioppilastutkinto Luokka:Vuonna 1926 syntyneet Luokka:Vuonna 2004 kuolleet
Välijäähdytin

Välijäähdytin () on ahtimella varustetuissa polttomoottoreissa käytettävä apulaite moottorin tehon parantamiseksi. Välijäähdyttimen tehtävä on laskea ahtimen kuumentaman tuloilman lämpötilaa välijäähdyttimen läpi virtaavan ulkoilman avulla. Ahtaminen nostaa ilman lämpötilaa, mutta kuumempaa ilmaa mahtuu samaan tilaan samassa paineessa vähemmän. Välijäähdytin mahdollistaa suuremman ilmamäärän ja suuremman polttoainemäärän syöttämisen sylinteriin, mikä lisää moottorin tehoa. Alhaisempi lämpötila lisää myös moottorin kestävyyttä. Kun ahdetusta moottorista haetaan suurta tehoa, välijäähdytin on välttämätön. == Toiminta == Moottoriin menee satoja litroja ilmaa sekunnissa, joten välijäähdyttimen tulee virrata erittäin hyvin, ja johtuen nopeasta virtauksesta myös jäähdytyspinta-alaa on oltava mahdollisimman paljon. Tämän vuoksi välijäähdyttimien kennot ovat usein sisärivoitettuja, jotta saavutettaisiin maksimaalinen pinta-ala ja sitä kautta myös maksimaalinen jäähdytysteho. Välijäähdyttimet ovat toiminnaltaan joko ilma-ilma-tyyppisiä, joissa moottoriin menevää ilmaa jäähdytetään kennoston läpi kulkevalla ajoviimalla, tai ilma-neste-tyyppisiä. Ilma-neste-tyyppisessä järjestelmässä imuilma jäähdytetään nestekiertoisella kennostolla, jossa imuilman sisältämä lämpöenergia siirretään nesteeseen, jota puolestaan voidaan jäähdyttää joko ilmalla (ajoneuvokäytössä) tai vedellä (laiva- ja venekäytössä). Jälkimmäisen tyypin etuina voidaan pitää pääsääntöisesti pienempää ilmatilavuutta turbon ja moottorin välillä, jolla voidaan voittaa hieman moottorin reagointinopeudessa (turboviive) ja toisaalta nestejärjestelmä antaa enemmän vaihtoehtoja tila- ahtaissa tapauksissa. Haittapuoli on nestejärjestelmän tuoma lisäpaino ja kompleksisuus. Joissain urheiluautoissa on normaalin välijäähdyttimen lisäksi myös vesiruiskutus, jolloin imuilman sekaan ruiskutetaan pieni määrä pienipisaraista vettä, joka haihtuessaan imuilman sekaan viilentää sitä. ==Lähteet== *http://www.kosunenracing.com/turbo.html Luokka:Polttomoottorit
Ekonomaiseri

Ekonomaiseri (eko) on höyrykattilakomponentti, jolla kattilassa höyrystettävää vettä ensin lämmitetään lähemmäksi höyrystymislämpötilaa savukaasuilla.Vantaan Energia - Sanasto Eko sijaitsee kattilan savukaasukanavassa tulistimien jälkeen savukaasun virtaussuuntaan nähden. Syöttöveden esilämmitykseen voidaan käyttää lämpötilaltaan matalampaa savukaasua kuin höyrystämiseen. Ottamalla savukaasuissa jäljellä olevaa energiaa talteen ekonomaiserilla voidaan höyrykattilaprosessin hyötysuhdetta parantaa. ==Lähteet== Luokka:Lämmönsiirtimet Luokka:Voimalaitos
Suzuki GSX1300R

Suzuki GSX1300R Hayabusa on Suzukin valmistama, vuodesta 1999 tuotannossa ollut moottoripyörä. Uusi Gen2 malli tuli markkinoille vuonna 2008. Vanhemmassa Gen1 Hayabusassa on 1300 kuutiosenttimetrin 4-sylinterinen DOHC -rivimoottori, jonka huipputehoksi valmistaja ilmoittaa 180 hevosvoimaa. Uudemmassa Gen2 mallissa on 1340 cm3 moottori, joka tuottaa 198 hv. Hayabusa on useiden moottoripyörälehtien testeissä todettu maailman nopeimmaksi sarjavalmisteiseksi moottoripyöräksi. Vuosimallista 2001 lähtien nopeus on elektronisesti rajoitettu noin 300 km/h. 2008 vuosimallisen Hayabusan huippunopeus on 298 km/h. Turboahtimella varustettuna pyörällä on ajettu luokkansa nopeusennätys 417,453 km/h (mitattu edestakaisen ajon keskiarvona). Hayabusa tarkoittaa japanin kielellä muuttohaukkaa, jonka nopeus voi olla syöksyssä lähes 400 km/h. == Teknisiä tietoja == === Vuosimalli 1999 === * Moottorin tyyppi - Nelisylinterinen, nelitahtinen, rivimoottori, DOHC, nestejäähdytys * Iskutilavuus - 1298 cm3 * Huipputeho - 175 hv / 9 800 rpm (127,7 kW) * Huippuvääntö - 140 Nm / 7 000 rpm * Vaihteisto - 6-portainen * Toisioveto - Ketju * Märkäpaino - 248 kg * Istuinkorkeus - 805 mm * Akseliväli - 1 485 mm * Etupyörä - 120/70 × 17 * Takapyörä - 190/50 × 17 * Etujarru - Kaksi 320 mm levyjarrua * Takajarru - Yksi levyjarru * Huippunopeus - 308 km/h * Polttoainesäiliö - 22 l === Vuosimalli 2008 === * Moottorin tyyppi - Nelisylinterinen, nelitahtinen, rivimoottori, DOHC, nestejäähdytys * Iskutilavuus - 1340 cm3 * Poraus/isku - 81,0/65,0 mm * Puristussuhde - 12,5:5 * Huipputeho - 198 hv / 9500 rpm * Huippuvääntö - 155 Nm / 7200 rpm * Vaihteisto - 6-portainen * Kytkin - Märkä monilevykytkin * Toisioveto - Ketju * Kuivapaino - 220 kg * Istuinkorkeus - 805 mm * Akseliväli - 1485 mm * Etujarru - Kaksi 310 mm levyjarrua, 4-mäntä puristin * Takajarru - 260 mm levyjarru, 1-mäntä puristin * Runko - Alumiinipalkkirunko * Huippunopeus - 298 km/h * Polttoainesäiliö - 21 l == Lähteet == * * * === Viitteet === ==Aiheesta muualla== * http://www.suzukicycles.org/GSX-R-series/GSX1300R-Hayabusa.shtml (Jarmo Haapamäen sivusto) * http://www.busanistit.org (Suomalainen Hayabusa- harrastajien sivusto) GSX1300R Hayabusa Luokka:Seulonnan keskeiset artikkelit it:Suzuki GSX-R#GSX-R 1300 Hayabusa
Tulistin

Tulistin on höyrykattilakomponentti, jolla höyrystimessä höyrystetty vesihöyry lämmitetään energialähteen lämpöenergialla höyrystymislämpötilaa korkeampaan lämpötilaan. Tulistinta käytetään voimalaitoksien ja höyryveturien höyrykattiloissa. Luokka:Lämmönsiirtimet Luokka:Voimalaitos
Kirsi Sirén

Kirsi Sirén tai Kirsi Siren viittaa seuraaviin: * Kirsi Sirén (Kikka), suomalainen iskelmälaulaja * Kirsi Siren, suomalainen ohjaaja-dramaturgi
Fagales

Fagales on puuvartisia kasveja sisältävä lahko, jonka tunnettuja edustajia ovat koivu- ja pyökkikasvit. Sen edustajilla on juurissaan Frankia-sädesieniä, joiden tehtävänä on sitoa vapaata ilmakehän typpeä. Lahkoa luonnehtivia ominaisuuksia ovat sienijuurten yleisyys (niiden välityksellä kasvit ovat yhteydessä sienirihmastoon), flavonolien ja ellagihapon esiintyminen, korkkijällen esiintyminen myös varren kuoriosan eli korteksin ulkokerroksessa, siiviläputkien yksinkertaiset tai porrasmaiset perforaatiot ja proteiinikappaleet. Silmut ovat suomuisia. Lehdet ovat hammaslaitaisia. Kasvit ovat yksikotisia eli yksineuvoiset emi- ja hedekukat sijaitsevat samassa kasviyksilössä. Kukinto on tähkä tai norkko ja hyvin pienet kukat ovat niissä tiheissä viuhkomaisissa ryhmissä. Kukissa on kehälehtiä ja siitepölyhiukkaset ovat vaihtelevissa määrin piikkipintaisia. Mesiäinen puuttuu ja kukat ovatkin pääasiassa tuulipölytteisiä, joten hyönteisiä ei tarvitse houkutella. Sikiäin on kehänalainen ja siinä on kutakin emilehteä kohden kaksi riippuvaa ja yksikalvoista siemenaihetta, jotka eivät vielä pölytyksen tapahtuessa ole kunnolla kehittyneet, joten hedelmöitys on viivästynyt. Siitepölyhiukkasen siiteputki kasvaa alkiorakkoa kohden siemenaiheen varren kiinnittymiskohdan eli kalatsan kautta (kalatsogamia). Emin luotit ovat johteisia ja erittämättömiä. Hedelmä on kuiva ja yksisiemeninen pähkinä tai pähkylä. == Heimot == Lahkossa on kahdeksan heimoa, joista koivu-, pyökki- ja suomyrttikasvit ovat edustettuina Suomen kasvistossa. * Nothofagaceae ** yksi suku (etelänpyökit Nothofagus) ja 38 lajia Uudessa-Guineassa, Itä- Australiassa, Uudessa-Seelannissa, Uudessa-Kaledoniassa ja Etelä-Amerikan Patagoniassa * Fagaceae – pyökkikasvit ** 7 sukua ja yli 730 lajia pohjoisella pallonpuoliskolla, etenkin lauhkeilla alueilla, Malaijien saaristossa päiväntasaajan eteläpuolelle asti ** synonyymit: Castaneaceae, Quercaceae * Myricaceae – suomyrttikasvit eli norkkomyrttikasvit ** neljä sukua ja 57 lajia enemmän tai vähemmän yleismaailmallisesti, muttei Australiassa ** synonyymi: Canacomyricaceae * Juglandaceae – jalopähkinäkasvit ** yhdeksän sukua ja 50 lajia enimmäkseen pohjoisessa lauhkeassa ilmastovyöhykkeessä ** synonyymit: Engelhardtiaceae, Platycaryaceae * Rhoipteleaceae ** vain yksi laji Rhoiptelea chiliantha Kiinassa ja Pohjois-Vietnamissa ** Rhoiptelea chiliantha, ja sitä myötä myös koko heimo, voidaan sisällyttää myös jalopähkinäkasveihin (Juglandaceae) * Casuarinaceae – kasuariinakasvit ** neljä sukua ja 95 lajia Kaakkois-Aasiasta lounaisen Tyynenmeren alueelle ulottuvalla alueella * Ticodendraceae ** vain yksi laji Ticodendron incognitum Keski-Amerikassa * Betulaceae – koivukasvit ** kuusi sukua ja 145 lajia pääasiassa pohjoisella lauhkealla vyöhykkeellä ** synonyymit: Carpinaceae, Corylaceae == Lähteet == *
Frank Buchman

Frank Buchman (4. kesäkuuta 1878 – 7. elokuuta 1961) oli yhdysvaltalainen uskonnollinen johtaja. Hän perusti 1921 Oxfordin liikkeen, joka 1938 sai nimen Moraalinen varustautuminen (MRA). Hän kirjoitti myös teoksen Uuden maailman puolesta (suomennettu 1957). ==Aiheesta muualla== *Frank Buchman - A Life (online-elämäkerta) * Menkää kaikkeen maailmaan, Suomen Kuvalehti, 11.06.1938, nro 23, s. 20, Kansalliskirjaston digitaaliset aineistot Luokka:Yhdysvaltalaiset uskonnolliset johtajat Luokka:Yhdysvaltalaiset evankelistat Luokka:Vuonna 1878 syntyneet Luokka:Vuonna 1961 kuolleet
Jali ja suklaatehdas (vuoden 2005 elokuva)

Jali ja suklaatehdas (Charlie and the Chocolate Factory) on vuonna 2005 ensi- iltansa saanut Tim Burtonin ohjaama draamaelokuva. Se perustuu Roald Dahlin samannimiseen romaaniin vuodelta 1964. Elokuvan pääosissa ovat Johnny Depp ja Freddie Highmore. == Näyttelijät == === Suomenkieliset äänet === == Vastaanotto == === Katsojien määrä === Suomen tv-ensi-illassa Subilla 2. maaliskuuta 2009 elokuva keräsi noin 230 000 katsojaa. === Palkinnot === Elokuva oli ehdolla Oscar-palkintoon parhaasta puvustuksesta. Johnny Depp oli ehdolla Golden Globe -palkintoon parhaasta miespääosasta musikaali- tai komediaelokuvassa roolisuorituksestaan. == Lähteet == == Aiheesta muualla == * * Virallinen sivusto Luokka:Yhdysvaltalaiset fantasiaelokuvat Luokka:Tim Burtonin ohjaamat elokuvat Luokka:Roald Dahlin teoksiin perustuvat elokuvat Luokka:Seulonnan keskeiset artikkelit Luokka:Vuoden 2005 yhdysvaltalaiset elokuvat Luokka:Vuoden 2005 brittiläiset elokuvat Luokka:Warner Brosin elokuvat
Sara Jay

Sara Jay (s. 14. marraskuuta 1977 Cincinnati, Ohio) on yhdysvaltalainen pornonäyttelijä, joka on esiintynyt yli 80 pornoelokuvassa ja yli 30 pornografisella internetsivustolla. Lukiosta päästyään Jay opiskeli psykologiaa Cincinnatin yliopistossa. Hän aloitti uransa pornoalalla muutettuaan Las Vegasiin vuonna 2001. ==Valikoituja elokuvia== *2002: Big Boob Bangeroo 25 *2004: Big Wet Asses 4 *2004: Girls Gone Black 3 *2006: Ass Masterpiece, Vol. 2 *2008: Sara Jay Loves Black Cock *2009: Big Dick Gloryholes 3 *2010: Lex Steele XXX 13 ==Lähteet== Luokka:Yhdysvaltalaiset pornonäyttelijät Luokka:Vuonna 1977 syntyneet Luokka:Elävät henkilöt